भारतीय मजदूर संघ की रैली कल
जोधपुर | भारतीयमजदूर संघ की ओर से विभिन्न मांगों को लेकर 6 मार्च को रैली निकाली जाएगी। संघ के जिलाध्यक्ष पुखराज विश्नोई ने शनिवार को प्रेसवार्ता में बताया कि राज्य सरकार और स्थानीय प्रशासन को श्रमिकों की विभिन्न मांगों और समस्याओं के समाधान के संबंध में कई बार ज्ञापन देकर अवगत कराया गया, बातचीत भी हुई, लेकिन सकारात्मक कार्यवाही कुछ भी नहीं की गई। लंबे समय से केवल आश्वासन ही मिल रहे हैं। संघ के जिला मंत्री रामाकिशन भूतड़ा ने बताया कि रैली 6 मार्च को सुबह 11 बजे जसवंत सराय से रवाना होकर कलेक्ट्रेट पहुंचेगी। यहां कलेक्टर को मुख्यमंत्री के नाम का ज्ञापन सौंपा जाएगा। रैली में विभिन्न संगठनों सहित हाथठेला, केबिन, फुटपाथ मजदूर यूनियन के पदाधिकारी सदस्य भी शामिल होंगे। यूनियन ने ऐसे श्रमिकों को उनके व्यावसायिक स्थल पर स्थाई लाइसेंस जारी करने, उनकी चिकित्सा सुविधा के लिए मजदूर कार्ड बीपीएल कार्ड जारी करने आदि की मांग की है।
bho_Deva hin_Deva